b'\n_START_ARTICLE_\nIven Giffard Mackay\n_START_SECTION_\n\xc5\xbdivljenje\n_START_PARAGRAPH_\nPo diplomi iz fizike na Univerzi v Sydneyju leta 1904 je sprva u\xc4\x8dil na srednji \xc5\xa1oli, nato pa se je leta 1910 vrnil na univerzo kot predavatelj._NEWLINE_Na univerzi se je vklju\xc4\x8dil tudi v univerzitetni polk in tako za\xc4\x8del svojo voja\xc5\xa1ko pot. Med prvo svetovno vojno se je izkazal in na koncu so ga tudi povi\xc5\xa1ali v za\xc4\x8dasnega brigadnega generala._NEWLINE_Po vojni je za kratek \xc4\x8das nadaljeval \xc5\xa1tudij fizike na Univerzi v Cambridgeu, nakar se je vrnil nazaj na sydneyjsko univerzo._NEWLINE_Med drugo svetovno vojno je sodeloval v bitkah tako na evropskem kot azijskem boji\xc5\xa1\xc4\x8du. Postal je poveljnik 2. armade. Zaradi slabega zdravja se je iz voja\xc5\xa1ke slu\xc5\xbebe upokojil leta 1946.'